
[bookmark: _Toc252991849]Curs 6. Teologia NT şi politicile sociale 

Opoziția săraci-bogaţi; patroni-sclavi; coduri de onoare – promovare ierarhică; problematica relaţiei cetăţean – stat.

Divizări sociale şi ocupaţii în lumea NT; politica de promovări; sfinţi şi păcătoşi, patrioţi şi trădători; liberţi, diaspora şi naţionalismul; conceptul de casă şi autoritate familială. Problema relaţiilor cetăţean-stat.

[bookmark: _Toc252991850]6.1 Problematica socială: familia, educaţia, relaţiile bărbaţi-femei, sclavia, conducerea societăţii

Aşa cum unii autori observă, conducerea polisului grecesc era o problemă eminamente masculină.[footnoteRef:2] Bărbaţii luau hotărâri pentru comunitate. În Atena şi Sparta regula aceasta funcţiona asigurând un acces egal la putere, în timp ce în alte oraşe-stat apăreau diverse grupuri conducătoare, elite, grupuri de familii („fraternităţi”). Dominaţia politică a bărbaţilor are, în afară de aceste politici de grup – sau de corp, şi reguli exclusiviste: străinii şi femeile sunt excluşi de la jocul politic şi, bineînţeles, şi sclavii. Dominaţia masculină era mult mai accentuată în Atena decât la Roma. [2:  J. Boardman, Oxford History of the Classical World, p. 207.] 

Căsătoria reprezenta norma acceptată pentru viaţa socială în societatea greco-romană, dar existau şi anumite rezerve faţă de ea – mai ales în cercurile greceşti (Diogenes Laertius, Vita 4.48; 6.1.3; 10.119; Aulus Gellius Noc. Att. 5.11.2). Cinicii considerau că ea îi distrăgea pe bărbaţi de la treburile serioase ale vieţii (Diogenes Laertius Vit. 6.2.54; Epictetus Disc. 3.22.69–76; Diogenes Epistulae 47; cf. C. S. Keener[footnoteRef:3]), iar alţii se temeau de dezamăgire şi eşec (Plutarch, Cina celor şapte bărbaţi înţelepţi, 21, Moralia 164B). În Sparta relaţiile dintre sexe erau foarte libere, deşi se încuraja şi căsătoria, pentru procreere (bărbaţii la 30 ani, fetele la 16 ani). Ca urmare şi celibatul, îndeosebi cel religios, era preţuit şi văzut ca o alternativă onorabilă faţă de căsătorie, atât pentru femei (vestale, etc.) cât şi pentru bărbaţi. Alternativele faţă de căsătorie includeau însă şi relaţiile homosexuale. Prin comparaţie, Roma era mai conservatoare iar femeile se puteau distinge mai bine ca persoane cu influenţă în societate. [3:  C.S. Keener, „Marriage”, în S.E. Porter & C.A. Evans, Dictionary of New Testament background: A compendium of contemporary biblical scholarship (electronic ed.). Downers Grove, IL: InterVarsity Press, 2000.] 

La nivelul funcţionării familiei se pot distinge primele caracteristici sociale – şi implicit, politice – ale societăţii antice faţă de care lumea creştină a NT va aduce perspective noi, contrastante. Este adevărat, multe din aceste contraste se bazează pe contrastele fundamentale dintre regulile societăţilor păgâne şi cele ale societăţii evreieşti guvernate de prevederile Legii sinaitice, ale legământului religios – administrativ cu divinitatea. Legat de familie, sau pornind de aici, pot fi urmărite şi fenomenele educaţiei, ale vieţii economice, şi chiar ale instituţiei sclaviei, ale relaţiilor dintre săraci şi bogaţi, plecând de la unitatea social economică pe care o reprezenta casa extinsă.

5.1.1 Familia şi instituţia sclaviei în societăţile păgâne

Formula cea mai întâlnită în anchitate era familia monogamă, deşi în anumite societăţi, se întâlnea şi poligamia (în Sparta era permisă şi poliandria – o femeie putea avea doi soţi, dacă se dovedea că este sănătoasă şi naşte copii sănătoşi, cf. Xenofon, Istoria). Importanţa familiei era deplin recunoscută. În Roma, de exemplu, era recunoscut că cineva nu putea accede la putere dacă familia sa (clanul, gens) nu avusese reprezentanţi deja, printre senatori sau consuli. 
În ce priveşte copii, aceştia nu erau la fel de preţuiţi în toate ţările. În Grecia şi Roma se practica avortul şi abandonul. În timpul secetei, Tibrul arăta un spectacol deplorabil de oseminte de copii sau foetuşi înecaţi. Spartanii se debarasau de nou născuţii slabi sau cu handicap aruncându-i în prăpastie (Plutarch, Vieţi Paralele). Egiptenii şi evreii erau categoric împotriva acestor practici şi preţuiau în mod clar mult mai mult viaţa unui nou născut.
Copiii sclavilor puteau să aibă drepturi în Grecia – dar nu şi în Roma. La romani, căsătoria unui sclav nu era recunoscută, nici dreptul său de pater familias, pentru că un sclav nu avea nici un drept.
Copiii primeau o educaţie formală, adesea din partea unor sclavi profesori. Materiile studiate erau literatura (poezia, elocinţa), sportul şi muzica. Matematicile aplicate în domeniul ingineresc erau o specializare târzie, răspândită cu precădere la romani şi la egipteni. Şcoala începea la 7 ani şi continua trei-patru ani, în mod obişnuit, sau chiar până la vârsta de 17-18 ani. Se poate estima că în Atena antică jumătate din bărbaţi erau în stare să scrie şi să citească (în anii 300 îH erau aprox. 20,000 - 30,000 bărbaţi în total, 10,000 de străini sau vizitatori – cam 1/3 – iar străinii nu aveau drept de proprietate şi nici de căsătorie în Atena; şi 100,000 – 300,000 de sclavi).
Relaţiile între soţi şi soţii erau dezechilibrate în sensul atriuirii unui statut inferior femeii faţă de bărbat. Aristotel, Politica 1.1.5-6 şi Josephus, Antichităţi 4.219, asemănau statutul femeii în familie cu cel al unui sclav. Grecii (de ex., Aristotel) considerau că femeia este mai puţin dotată intelectual decât bărbatul. Sofocle, în piesa Tereus, 583f., scrie că „prostituatele (hetairai) sunt pentru plăcere, amantele pentru revigorare fizică, iar soţiile pentru a procrea copii legitimi şi pentru a avea grijă de casă cu credincioşie” (femeile ateniene nu participau la petreceri, simpozioane, ci rămâneau acasă). În comparaţie cu Grecia, în Roma şi în Egipt femeile primeau un respect mai mare şi aveau roluri de conducere în societate.
Diferenţele de venit între familii erau foarte mari. Venitul unei familii bogate putea fi şi de 1000 de ori mai mare decât venitul unei familii sărace.[footnoteRef:4] [4:  Keener, „family”, DNTB.] 

Deşi familia propriu-zisă era formată din copii şi părinţi, adesea prin familie sau „casă” se înţelegea şi familia extinsă, văzută ca unitate economică (aici se includeau şi slujitorii, sclavii şi familiile acestora, recunoscute ca atare sau nu; şi la evrei exista noţiunea de „casă” ca familie extinsă şi unitate economică şi socială, cf. casa lui Avraam).
O casă putea avea mai mulţi sclavi, în funcţie de nevoi, lucrări şi afaceri. În general, numărul varia de la 1-14 sclavi. Familiile bogate aveau mai mulţi. Tatăl lui Demostene avea două „fabrici”: una cu 30 de sclavi – pentru manufacturat săbii, şi una cu 20 de sclavi, pentru făcut canapele (paturi). Lysias avea o fabrică cu 120 de sclavi.[footnoteRef:5] Un anume Nicias din Atena avea 1000 de sclavi care lucrau pentru el la minerit. In general, fiecare cetaţean din Atena avea cel puţin un sclav. Şi militarii aveau sclavii lor care îi însoţeau în război. Sclavii erau vânduţi la licitaţie. În Atena raportul oameni liberi – sclavi era de 1/3 – 1/10 (30,000 oameni liberi, 300,000 sclavi). Roma avea 25 – 40% sclavi. În imperiul roman sclavii erau cam o pătrime din toată populaţia. În Roma ca atare, unii din proprietari deţineau un număr mai mare de sclavi decât cei din Atena: prefectul Pedanius avea 400 de sclavi (Tac. Ann. 14.43); Augustus emisese legi privitoare la proprietarii care aveau mai mult de 500 sclavi (Gaius, Inst. 1.43); despre un anume Tarius Rufus se spunea că are aproximativ 4,116 sclavi. [5:  Boardman, Classical World, 20.] 

În Atena şi Sparta, sclavii erau trataţi destul de rău. De exemplu, în mine munca era foarte grea şi se lucra în lanţuri. Sclavii erau dispreţuiţi ca subumani şi meritându-şi soarta. Se considera că unii sunt destinaţi să fie sclavi, alţii să fie stăpâni. Sursele de sclavi includeau prizonieri de război, condamnaţi, datornici care nu puteau plăti, sau chiar oameni care se vindeau pe sine contra unui preţ, pentru a deveni sclavi. Aristotel în Politica este unul din apărătorii sclaviei şi consideră că distanţa dintre sclavi şi stăpâni trebuia păstrată.
Situaţia legală a sclavilor era paradoxală. Pe deoparte, erau consideraţi animale de povară, lucruri sau unelte (res) şi nu aveau drepturi. Pe de alta, se puteau răscumpăra. De asemeni, puteau fi parteneri de discuţie sau sfat, până la un punct. De obicei, erau total la dispoziţia stăpânului şi puteau fi pedepsiţi în orice fel, sau ucişi, sau abuzaţi sexual. Pe de altă parte, sclavii puteau cere să fie protejaţi de stăpânii care doreau să îi abuzeze (sexual) şi puteau apela la protecţie într-un templu, ca să fie vânduţi altui stăpân, dacă se simţeau ameninţaţi. Abuzul putea include vânzarea repetată şi fără motiv (sindromul „sclav demodat”), abuzul sexual, pedepsirea corporală exagerată (biciuire; ardere cu fierul roşu; gulere şi brăţări de fier, tip cătuşe; mutilare; legi specifice, cum erau Lex Fabia şi Lex Aquilia, arătau în ce condiţii „deteriorarea” unui sclav sau uciderea lui erau pedepsite de către stat, sau în ce condiţii proprietarul putea fi despăgubit). Pedepsirea sclavilor putea atinge forme extreme: arderea de viu (crematio), crucificarea (crux), aruncarea la animale sălbatice (ad bestias).
Sclavii romani s-au răsculat de mai multe ori: de două în Sicilia (130 şi 100 îH), şi în toată Italia, în timpul lui Spartacus (73-71 îH). 
Sclavii puteau da mărturie la tribunal. În acelaşi timp, în Atena, o mărturie a unui sclav nu era valabilă decât dacă era smulsă sub tortură (basanos). Deşi erau dispreţuiţi şi folosiţi la munci grele în Atena, sclavilor li se recunoştea dreptul de a întemeia o familie. Acest drept le era refuzat însă în Roma, unde lipsa de drepturi era extinsă în toate domeniile posibile. Peste tot, sclavul era tratat ca un obiect (res), ca o unealtă de lucru în diverse domenii (Aristotel Eth. Eud. 7.9.2, 1241b; cf. Pol. 1.1.4, 1252a; 1.2.3–6, 10, 1253b–54a; lucrau în mine, construcţii, drumuri, îmbrăcăminte, alimentaţie, ferme, agricultură). Domeniile de lucru erau variate: ei puteau funcţiona şi ca învăţători şi educatori (tutori), administratori, etc. Primeau în schimb plată în bani (chiar dacă nu aveau dreptul la proprietăţi) – şi cu ei se puteau răscumpăra, primeau adăpost, hrană, îmbrăcăminte, pentru ei şi familia lor. Copii sclavilor erau socotiţi tot sclavi. Comparativ, în Roma era mai uşor pentru un sclav îşi câştige libertatea prin răscumpărare, decât în Atena, iar slujbele erau mai variate, de la munca brută la munci importante care ţineau de educaţie şi administraţie. 
În general, în Roma sclavia era mai mult o stare socială, din care se putea ieşi prin răscumpărare, pe când în Atena se făceau şi judecăţi de valoare, potrivit cărora sclavia era un destin care arăta că, într-un fel ai o valoare sub valoarea celorlalţi oameni. Sclavi deveniţi liberi nu primeau drept de cetăţenie în Atena şi erau excluşi din viaţa politică şi economică a cetăţii, pe când în Roma, prin răscumpărare avea loc o restaurare deplină a tuturor drepturilor cetăţeneşti. În plus, după şase ani de sclavie – sau la vârsta de 30 de ani, un sclav urban putea fi eliberat (nu obligatoriu; şi nu în agricultură sau în munci fizice grele, susţinute). Un cetăţean roman putea elibera câţi sclavi dorea în timpul vieţii sale, dar prin testament nu putea elibera decât un număr limitat de lege (astfel, se protejau moştenirea şi moştenitorii). 
Din cauza acestor deosebiri, termenul de „sclavie greco-romană” este un termen problematic, deoarece situaţia legală a sclavilor în cele două sisteme avea caracteristici diferite.[footnoteRef:6] [6:  J.A. Harill, „slavery”, DNTB.] 

Starea sclavilor era uneori privită de stăpâni cu înţelegere şi generozitate – dar nu cu revoltă sau dorinţă de emancipare socială. De exemplu, Seneca (Epistole, 47) recomandă o purtare omenească faţă de ei, dar nu este împotriva pedepsirii sclavilor, nici împotriva sclaviei ca atare. Pliniu îi invita la masă şi îi slujea – dar nici el nu este împotriva sclaviei. Aristotel era de acord că trebuie încercat un dialog cu ei – dar nu foarte familiar, şi că ar putea fi consultaţi în anumit domenii, însă fără depăşirea graniţelor.
În general, predominau prejudecăţile faţă de sclavi (sclavii au un caracter moral inferior oamenilor liberi, sunt răi, înşelători, trăiesc în promiscuitate, îşi merită soarta, etc.). Unii autori citează „poruncile” etice ale sclavilor: „iubiţi-vă unii pe alţii, iubiţi hoţia, iubiţi ticăloşia, urâţi-vă stăpânii, să nu spuneţi niciodată adevărul.”[footnoteRef:7] Unii credeau că naturile de sclav sau de aristocrat (neam regal) se puteau chiar citi pe înfăţişarea omului (Homer Odys. 4.63–64; 24.252–53). [7:  Bouquet, Life, 227. ] 

Mobilitatea socială a sclavilor avea o dinamică mai accentuată în Roma sau Egipt decât în Atena. Unii sclavi puteau ajunge oameni înstăriţi sau puteau chiar intra în rândurile aristocraţiei. 
Activităţile sclavilor erau adeseori aceleaşi cu cele ale oamenilor liberi săraci. În unele cazuri, robii o duceau mai bine decât oamenii liberi săraci (Finley 1973, 107–8).

4.1.2 Reglementări iudaice asupra vieţii sociale (familia, sclavia, educaţia)

Israelul avea o reglementare interesantă, progresistă în legătură cu problematica socială. Între ideile de bază: dreptul individului la o viaţă acceptabilă.
Legislaţie militărie 
Existau scutiri speciale care indicau grija faţă de cetăţean, Deuteronom 24.1-5, 20.1-8
Legislaţie pături defavorizate: văduve, orfani, străini 
Exod. 22.20-24, 
Ieremia 7.1-14, dreptate şi închinare
Maleahi 2-3, problemele zeciuielii – datorie şi binecuvântare
	
Legislaţie robi-stăpâni, Deut. 15.1-17, Exod 21.1-11
Relaţii sociale
	Eliberare, la 7 ani, la 49, Levitic 25.1-18.
	Consacrare robie: robul care rămâne la stăpân, de 
	bună voie
	Robul Domnului – slujirea ca rob, pentru
Dumnezeu, văzută ca o onoare. Isaia 40-53
Legislaţie căsătorie, 
Exod 21.7-11 (soarta unei sclave, responsabilităţi)
	Deuteronom 21.10-21 (prizoniera şi drepturile ei)
	Deuteronom 22.13-30
	Deuteronom 24.1-5 (divorţul şi drepturile soţiei)
Numeri 30 (femeia şi responsabilitatea juruinţei: este important să se asigure funcţionalitatea familiei; deosebirile acceptate nu ţin de o ontologie diferită sau de capacităţi diferite, ci de funcţionalitatea familiei sub conducerea tatălui sau cea a soţului: femeia văduvă este pe deplin responsabilă)

Clase defavorizate politic: „vameşii şi păcătoşii”
Sclavagismul de casă şi sclavagismul de stat

[bookmark: _Toc252991851]6.2 Problematica relaţiilor cetăţean – stat
Cetăţeanul între libertăţi şi datorii. Greci şi romani. Israel.
O teorie a dreptului şi datoriilor statului în Israel.
Taxe, Deuteronom 14.22-30, Maleahi 3 (zeciuială).

Teologia leviţilor: un trib fără proprietăţi, dar cu taxe...

Leviţii, Numeri 18, Leviţii erau tribul fără proprietăţi, a cărui moştenire era divinitatea, şi a care primea drept moştenire taxele (zeciuiala) de la populaţie.

Vameşul – ca păcătos şi ca trădător al naţiunii.


Bibliografie:

Sanders, Judaism, 1-44; 190-314
Sanders, Jesus and Judaism, 174-211, 245-267
Cary şi Scullard, Istoria Romei, 57-64

Plus bibliografia de la resurse.


[bookmark: _Toc252991866]Curs 7. Noul Testament şi politicile sociale
Aspecte de politică socială în NT: mişcarea socială, relaţiile sociale, mecanismele juridice

[bookmark: _Toc252991867]7.1 Relaţii la nivel microsocial
Tema „bogaţi şi săraci” (Luca şi Pavel)
Personaje bogate faimoase: 
Teofil, Samariteanul, Fiul răzvrătit, Zacheu, Sergius Paulus, Famenul etiopian, Irod, Felix şi Festus, Agrippa.
Nicodim, Iosif din Arimateea (Ioan)
Onisim şi Filimon

Cf., însă şi 1 Corinteni 1.26, „Fraţilor, uitaţi-vă la chemarea voastră: nu mulţi sunteţi înţelepţi după măsura oamenilor, nu mulţi sunteţi puternici, nu mulţi sunteţi de neam bun;”
Tema regulilor pentru relaţiile dintre sclavi-patroni 
(Efeseni-Coloseni; 1 Timotei – Tit).

teologie creştină şi viaţa economică (sclavia): Filimon, 1 Corinteni 7; 1 Timotei – Tit; Efeseni - Coloseni;

De observat retorica abruptă a lui Iacov, fratele (vărul) lui Isus, împotriva bogaţilor, în epistola lui Iacov 5.1-6; cf. şi Iacov 1.9-11.

De asemeni, împotriva discriminării în funcţie de avere: Iacov 2.1-13
Conflicte şi organizare
Conflicte şi rezolvarea lor
În Biserică şi în afara Bisericii, în societate, şi rezolvarea lor; cf: răscoale, comploturi (linşaj).

Principiile ierarhiei şi organizării bisericeşti în NT. 
Apar două oficii: oficiul predicării, al slujirii religioase, şi oficiul carităţii (diaconia), cf. Fapte 6.

Principiul de bază în NT cu privire la ierarhia bisericească este că oficiile se recunosc şi se acordă pe baza darurilor divine deja primite de persoanele în cauză şi că aceste sunt complementare, funcţionale (metafora Bisericii văzute ca un trup al cărui cap este Hristos)
Efeseni 4.11-13,
Romani 12.4-8
1 Corinteni 12.28 (cf. 12.12-28, metafora trupului)
1-2 Timotei, Tit

Termenii ierarhici din NT (pastor, diacon, episcop, prezbiter, preot, au primit în timp diverse şi noi conţinuturi, specifice, astfel încât, în prezent slujirile bisericeşti cu acest nume nu mai acoperă decât al modul general, principial, conţinutul slujbelor de atunci. Exemplu: episcop = supraveghetor, supervizor al vieţii spirituale.

[bookmark: _Toc252991868]7.2 Relaţii sociale la nivel macrosocial
Tema persecuţiei
Luca-Fapte şi persecuţia; 
Pavel şi persecuţia; Pavel şi viaţa în imperiu: 

Petru şi mărturia creştinilor în societate (relaţia creştini – imperiu): 1 Petru 3.15; 1 Petru 2.11ff; Romani 13.

Tema mişcărilor sociale şi mesianice 
(cf. Faptele Apostolilor)
Fapte 5.33-40, Gamaliel, Teuda şi revoluţia creştină
Fapte 16.19-22, Sila şi Pavel, la Filipi
Fapte 19.23-32, Pavel la Efes
Ioan 11.46-56, Isus acuzat de revoltă, arestarea lui Isus, Ioan 18, Matei 26.47-56; Marcu 14.43-52
Luca 22.1-7, trădarea lui Iuda
Luca 23.1-25, judecata lui Isus la Pilat, acuzaţia de revoltă
Matei 26.58-75, 27.11-32; Marcu 14.53-72, Pilat: Marcu 15.1-22
Marcu 12.12, cautau să-l prindă pe Isus.

Isus este un conducător carismatic, religios, dar şi politic.
El este perceput de marii preoţi ca un „înşelător” care poate manipula masele  - el şi ucenicii săi. 

Cu Pilat el discută subiecte politice şi recunoaşte că este împărat.

Cu marii preoţi, la judecată, discută subiecte teologice şi recunoaşte că este Fiul lui Dumnezeu şi Fiul Omului.

Cu Irod refuză să stea de vorbă.

Isus este perceput ca o ameninţare pentru popor şi Caiafa vrea să îl elimine „ca să supravieţuiască poporul”.

Isus şi-a conceput mişcarea ca pe o mişcare revoluţionară: oamenii din echipa de apostoli erau 12 la număr (număr revoluţionar, corespunzător celor 12 seminţii din Israel), aveau o formaţie diferită şi nu foarte paşnică (Simon zelotul, Ioan şi Iacov – fiii tunetului, Boanerghes, care au vrut să coboare foc din cer peste nişte samariteni care i-au refuzat lui Isus intrarea în satul lor; Petru – care era impulsiv, etc.). Grupul celor 12 apostoli avea formatul unui guvern „în umbră”, în aşteptare. Cei 12 s-au şi certat pentru stabilirea celui care are cea mai mare autoritate. Discuţie pe Iuda, Matei, Petru, Iacov şi Ioan.

În timpul lucrării pământeşti, Isus acceptat că este învăţător şi legiferator, ca Moise şi mai mare decât Moise. În ce priveşte oficiile de judecător se pare că a evitat să se substituie sistemului juridic şi nu şi-a arogat poziţia de judecător sau executor juridic (Luca 12.13-14, Ioan 8) – deşi admite că în final el este judecătorul tuturor. Isus a emis judecăţi morale şi nu o dată şi-a intimidat auditoriul (Luca 4; Ioan 8). În Ioan 8 a iniţiat o dezbatere morală prin care a ieşit învingător, dizolvând adunarea gata de linşaj (omorârea cu pietre a femeii adultere).

Isus era un conducător radical, profund etic. Predica înnoirea relaţiilor umane şi de aici, schimbarea societăţii. Este teoreticianul mişcării de opoziţie non-violentă (tratarea paşnică a abuzului; vindecarea robului marelui preot, a cărui ureche a tăiat-o Petru, etc.).

Isus este un conducător carismatic, nerăzbunător, tăcut şi ascultător de Dumnezeu, dar asertiv.  Vezi Ioan 18.22-23.
Tema proceselor şi a tribunalului 
(Luca şi Ioan; Pavel); 
Sinoptici-Ioan: 
Judecata lui Isus;

Fapte Apostolilor,
Fapte 4.1-21, Ioan şi Petru, Ierusalim (sinedriu)
Fapte 6.12-7.60, Ştefan, Ierusalim (sinedriu)
Fapte 12, 1-21, Iacov şi Petru, Ierusalim (Irod)
Fapte 16.20-40, Pavel şi Sila, Filipi (fără judecată)

Fapte 18.12-17, Sosten, Corint (tribunal roman)
Fapte 19.23-41, Pavel în Efes (tribunal roman)
Fapte 22.24-30, Arestarea lui Pavel, Ierusalim (sinedriu)
Fapte 23.1-10, Pavel, în Ierusalim (sinedriu)
Fapte 24.1-27 Pavel la Cezareea, înaintea lui Felix (tribunal roman)
Fapte 25.6-26.32, Pavel, la Cezareea, înaintea lui Festus şi Agripa (tribunal roman)

Epistolele pauline
1 Corinteni 
1 Cor. 4, judecata de sine şi de alţii
1 Cor. 5.10-12; 6.1-10, judecata la tribunale păgâne; tribunalele interne)
1 Cor. 11, cina Domnului; portul femeilor.
integrarea populaţiilor paria (samariteni; „păcătoşii”; sinopticii şi Ioan);

Filipeni 1.12-26, judecata lui Pavel, în Roma

[bookmark: _Toc252991869]7.3 NT şi politicile familiale

Familia este un factor politic activ în supravieţuirea unei societăţi. Aici se realizează supravieţuirea biologică şi transmiterea de valori culturale, aici se conturează identitatea şi principiile generaţiei următoare. Familia asigură, deci materialul şi principiile cu care se vor construi idealurile politice şi politicile oricărei organizaţii.
Deşi toate societăţile urmăresc continuitatea, supravieţuirea, modelele de familie sunt variate. Cel mai simplu model, care asigură funcţionalitatea de bază a reproducerii este familia monogamă, soţ-soţie-copil. Pot exista, însă, şi alte formule: familia poligamă şi familia extinsă (poligamia, poliandria), poligamia în serie (divorţ repetat şi recăsătorire), relaţii de grup acceptate social (cum se argumenta în Grecia că ar fi recomandate: Platon, Aristotel, Lycurg, considerau că bărbaţii şi femeile pot trăi în grupuri separate, şi se pot întâlni pentru reproducere sau intimităţi fără a angaja relaţii personale de lungă durată). Relaţiile neacceptat social sunt privite ca abateri, ca imorale, şi devin obiectul evaluărilor politice. 
Din punctul acesta de vedere, creştinismul foloseşte câteva principii şi modele de bază, conform moştenirii iudaice:

1. Modelul şi principiul creaţiei. Modelul treimic. Masculinitate şi Feminitate.
2. Modelul şi principiul Hristic
3. Modelul şi principiul emancipării femeii
Ontologic şi funcţional.
4. Modelul şi principiul realismului
Prevederi pentru o umanitate imperfectă.
5. Modelul şi principiul capului (autorităţii)
Principiul responsabilităţii personale faţă de divinitate.


